Kerana Terpaksa Aku Relakan

***Kerana Terpaksa Aku Relakan*** ialah siri drama televisyen Malaysia 2014 arahan Azma Aizal Yusoof, diadaptasi daripada novel 2012 bertajuk sama karya Umie Nadzimah dibintangi oleh Amar Baharin dan Izreen Azminda. Siri ini memulakan tayangan perdana di Slot Akasia, TV3 dari 1 April 2014 menggantikan *[[Aku Isterinya]]*.

Siri ini boleh didapati melalui penstriman dalam talian di saluran YouTube rasmi TV3.

## Sinopsis
Mengisahkan kehidupan Indah Halina yang tidak seindah namanya. Kepercayaan seorang ayah hilang angkara fitnah dan rancangan mak dan kakak tirinya. Sekali gus merubah kehidupannya dalam sekelip mata. Dirinya umpama sebatang kara, tiada siapa mempercayainya lagi. Pertemuan yang tidak diduga Dato’ Sofiya membantu Indah yang sudah hilang hala tuju. Pertemuan yang tidak dirancang dengan Dato’ Sofiya adalah satu Anugerah yang tidak ternilai. Indah berkerja dengan Dato’ sofiya sebagai PA dan Dato’ Sofiya menganggap Indah adalah *Angel* dalam hidup Dato’ Sofiya. 

Dato’ Sofiya memberi kasih sayang dan membaluti kemewahan seperti anaknya sendiri. Dato’ Sofiya mempunyai tiga orang anak lelaki. Tajul Razin, Tajul Fahin dan Tajul Zahin. Anak sulung Dato’ Sofiya Tajul Razin menerajui perniagaan arwah suami Dato’ Sofiya. Tajul Razin seorang anak yang taat pada orang tuanya. Bagi dirinya Mama dan adik-adiknya sahaja dalam hidupnya. Kehadiran Indah dalam keluarganya mengubah dirinya. Walaupun diawal pertemuan hubungannya tak berjalan dengan lancar. Bibit cinta lahir dari hari ke hari hingga menjadi kembang dan subur.

Kehadiran Tajul Fahin anak kedua Dato’ Safiya datang ingin merebut cinta Indah dari Tajul Razin. Disaat Tajul Razin memberitahu hasratnya ingin memiliki Indah, Dato’ Sofiya menyuruh Tajul Razin mengundur  diri dan memberi peluang pada Tajul Fahin memiliki Indah kerana perubahan yang ditunjukkan oleh Tajul Fahin menjadi 'Orang'. Demi mama dan adiknya untuk berubah, Tajul Razin terpaksa dan tanpa rela melepaskan Indah pada adiknya Tajul Fahin. Tajul Razin memendam rasa dan berpura-pura kuat bila berdepan dengan mama dan adiknya.Indah menjadi sedih dengan tindakan Tajul Razin membiarkan dirinya dan memberi peluang Tajul Fahin rapat dan ambil berat keatas dirinya. 

Dalam kekalutan dan kekeliruan Indah,  Saiful bekas tunangnya pula datang ini membuatkan hidup Indah lebih huru - hara. Setelah pelbagai peristiwa yang berlaku Tajul Fahin nekad untuk mengembalikan Indah pada abangnya, bagi Tajul Fahin cinta abangnya suci dan ikhlas. Sehari selepas majlis akad nikah Indah menjadi keliru dengan tindakan Tajul Razin dia melarikan diri untuk mencari ketenangan. Disitulah dia berjumpa dengan Tajul Zahin. Tajul zahin menceritakan kenapa dan mengapa Tajul Razin membuat tindakan begitu. Perbuatan keji mak dan kakak tirinya cemburu dan dengki  tak pernah padam. Disaat Indah baru mengharungi erti kebahagiaan Indah kemalangan dan koma. Doktor mengesahkan Indah mengandung. Yazid, Mak dan kakak tirinya menerima balasan yang setimpal. Tajul Razin dan Indah akhirnya bahagia setelah mengharungi pelbagai dugaan yang menghampirinya.

## Pelakon

### Pelakon utama
* Izreen Azminda sebagai Indah Halina
* Amar Baharin sebagai Tajul Razin
### Pelakon pembantu utama
* Syafiq Kyle sebagai Tajul Fahin
* Aleza Shadan sebagai Mak Mariah
* Nadia Aqilah Bajuri sebagai Zawati
* Afzan A. Rahman sebagai Saiful Azam
* Elizad Sharifuddin sebagai Ilyana
* Addy Ashraf sebagai Tajul Zahin
* Dian P. Ramlee sebagai Dato' Safiya
* Hairi Safwan sebagai Yazid
* Rafi Sumantri sebagai Pak Halim

### Pelakon pembantu
* Ika Nabella sebagai Hasma
* Hafeez Mikail sebagai Safuan 
* Jasmine Suraya Chin sebagai Tini
* Zarynn Min sebagai Maznah
* Farisha Irwayu sebagai Anita
* Aripah Damanhuri sebagai Mak Siti
* Laila Nasir sebagai Mak Lijah

## Runut bunyi

## Rujukan